laion/Wikipedia-Exotic huggingface dataset:
শম্ভুগঞ্জ

শম্ভুগঞ্জ বাংলাদেশের উত্তর-মধ্যাঞ্চলের ময়মনসিংহ সিটি কর্পোরেশনের ৩৩নং ওয়ার্ডভুক্ত একটি টাউন। এটি ব্রহ্মপুত্র নদের পূর্ব পাড়ে অবস্থিত। ব্রহ্মপুত্র সেতুর মাধ্যমে এটি ময়মনসিংহ মহানগরের বাকি অংশের সাথে যুক্ত। শম্ভুগঞ্জ ময়মনসিংহ থেকে কিশোরগঞ্জ,শেরপুর,নেত্রকোণা,সিলেট ও চট্টগ্রাম যাতায়াতের প্রধান সড়কের সংযোগস্থলে অবস্থিত। ১৯১৫ সালে চর কালিবাড়ি ও কেওয়াটখালী এলাকায় ব্রহ্মপুত্র নদের ওপর রেলওয়ে সেতু নির্মিত হয়, যা ময়মনসিংহকে মোহনগঞ্জ, জারিয়া-ঝাঞ্জাইল এবং ভৈরবের সাথে যুক্ত করে। এই সেতু ও রেলপথ নির্মিত হওয়ার সময়ে শম্ভুগঞ্জ বাজারে একটি রেল স্টেশন স্থাপিত হয়। ১৯৩৩ সালে শিল্পাচার্য জয়নুল আবেদিন কেওয়াটখালী-শম্ভুগঞ্জ রেল সেতুকে কেন্দ্র করে “রেল ব্রিজ” শিরোনামে দুইটি চিত্র আঁকেন, যা জয়নুল আবেদিন সংগ্রহশালায় সংরক্ষিত আছে। ১৯৯২ সালের ১ জানুয়ারি পাটগুদাম-চায়নামোড় এলাকায় সড়ক সেতু চলাচলের জন্য খুলে দেওয়া হয়।এই সেতুটির দৈর্ঘ্য ৪৫৫ মিটার। ময়মনসিংহ মহানগরের চায়নামোড়-চরকালিবাড়ী এলাকা থেকে শম্ভুগঞ্জ বাজার প্রায় ২ কিলোমিটার দূরে অবস্থিত। আর মূল শহর থেকে এর দূরত্ব ৪ কিলোমিটার। শম্ভুগঞ্জ রেলওয়ে স্টেশন "ময়মনসিংহ সিটির ২০ নং ওর্য়াড শম্ভূগঞ্জ"। ভিওয়াইম্যাপস। সংগ্রহের তারিখ ৪ আগস্ট ২০২০।  "শতবর্ষী রেলসেতুটি ঝুঁকিপূর্ণ"। প্রথম আলো। ২২ জানুয়ারি ২০২০। সংগ্রহের তারিখ ৪ আগস্ট ২০২০।  আল মামুন খান, এম.আব্দুল্লাহ আল (২৮ মে ২০১৩)। "বেহাল দশায় জয়নুল সংগ্রহশালা: হদিস নেই ৭ চিত্রকর্মের"। বাংলানিউজ২৪। সংগ্রহের তারিখ ৪ আগস্ট ২০২০। [স্থায়ীভাবে অকার্যকর সংযোগ] "২৭ বছরেও বন্ধ হয়নি ব্রহ্মপুত্র সেতুর টোল আদায়"। বৈশাখী অনলাইন। ৩১ জানুয়ারি ২০১৯। সংগ্রহের তারিখ ৪ আগস্ট ২০২০। [স্থায়ীভাবে অকার্যকর সংযোগ]
স্বাস্থ্য অধিদপ্তর

স্বাস্থ্য অধিদপ্তর গণপ্রজাতন্ত্রী বাংলাদেশ সরকারের স্বাস্থ্য ও পরিবার কল্যাণ মন্ত্রণালয়ের অধীনস্থ স্বাস্থ্য পরিষেবা বিষয়ক সর্বোচ্চ প্রশাসনিক কার্যালয়। ১৯৫৮ সালে এ কার্যালয় পরিদপ্তর হিসেবে গঠিত হয়। ১৯৮০ সালে এটিকে অধিদপ্তরে উন্নীত করা হয়। ঢাকার মহাখালীতে এই কার্যালয় অবস্থিত। একজন মহাপরিচালক অধিদপ্তরের শীর্ষকর্তা হিসেবে দায়িত্ব পালন করেন। এছাড়া একাধিক অতিরিক্ত মহাপরিচালক, পরিচালক, উপ ও সহকারী পরিচালকসহ বিভিন্নস্তরের কর্মকর্তা-কর্মচারী এর বিভিন্ন প্রশাসনিক স্তরে দায়িত্বপালন করেন। অধিদপ্তরের প্রধান কাজ দেশের সর্বস্তরে স্বাস্থ্য সেবা নিশ্চিতকরণ, স্বাস্থ্য ব্যবস্থাপনা, কর্মপরিকল্পনা এবং প্রশাসনিকভাবে বিভিন্ন নীতি কার্যকর করা। এ ছাড়া স্বাস্থ্য অধিদপ্তর প্রয়োজনে মন্ত্রণালয়কে স্বাস্থ্য সেবা সম্পর্কিত দিক নির্দেশনা প্রণয়নে কারিগরী সহযোগিতাও প্রদান করে থাকে। ইতোপূর্বে এই অধিদপ্তর স্বাস্থ্য শিক্ষা দেখভাল করলেও ২০১৯ সালের ২৪ নভেম্বর নতুন স্বাস্থ্য শিক্ষা অধিদপ্তর গঠনের প্রজ্ঞাপন জারি করা হয়েছে। আমরা, ।। "স্বাস্থ্য অধিদপ্তর"। dghs.gov.bd। ২০২০-০৮-১৩ তারিখে মূল থেকে আর্কাইভ করা। সংগ্রহের তারিখ ২০২০-০৮-০৪।  "যোগাযোগ"। dghs.gov.bd। ২০২০-০৮-১১ তারিখে মূল থেকে আর্কাইভ করা। সংগ্রহের তারিখ ২০২০-০৮-০৪।  "স্বাস্থ্য অধিদপ্তরে নতুন মহাপরিচালক মহাদয়ের পদায়ন"। dghs.gov.bd। সংগ্রহের তারিখ ২০২০-০৮-০৪।  "স্বাস্থ্য অধিদপ্তর পেল নতুন ডিজি"। প্রথম আলো। সংগ্রহের তারিখ ২০২০-০৮-০৪।  "স্বাস্থ্য অধিদফতরের নতুন ডিজি ডা. খুরশীদ আলম"। সমকাল। ২০২২-০৩-১০ তারিখে মূল থেকে আর্কাইভ করা। সংগ্রহের তারিখ ২০২০-০৮-০৪।  স্বাস্থ্য অধিদপ্তরের মহাপরিচালক পদে পদায়ন(স্বাস্থ্য সেবা বিভাগ)পিডিএফ "স্বাস্থ্য অধিদপ্তর"। বাংলাদেশ জাতীয় তথ্য বাতায়ন। ২০২০-০৮-০২ তারিখে মূল থেকে আর্কাইভ করা। সংগ্রহের তারিখ ২০২০-০৮-০৪।  "স্বাস্থ্য শিক্ষা নিয়ে নতুন অধিদপ্তর, ডিজি এনায়েত হোসেন | কালের কণ্ঠ"। Kalerkantho। সংগ্রহের তারিখ ২০২০-০৮-০৪।  "স্বাস্থ্য শিক্ষায় প্রথম ডিজি এনায়েত"। bangla.bdnews24.com। ২০১৯-১২-৩১ তারিখে মূল থেকে আর্কাইভ করা। সংগ্রহের তারিখ ২০২০-০৮-০৪।
আবুল বাশার মোহাম্মদ খুরশীদ আলম

আবুুুল বাশার মোহাম্মদ খুরশীদ আলম একজন বাংলাদেশী শল্যচিকিৎসক। তিনি স্বাস্থ্য অধিদপ্তরের মহাপরিচালক ছিলেন। খুরশীদ আলম ১৯৬১ সালে জন্মগ্রহণ করেন। তিনি ১৯৮৪ সালে স্যার সলিমুল্লাহ মেডিকেল কলেজ থেকে এমবিবিএস ডিগ্রি লাভ করেন। এরপর তিনি বাংলাদেশ কলেজ অব ফিজিশিয়ানস এন্ড সার্জনস থেকে শল্যবিদ্যায় এফসিপিএস অর্জন করেন। পরবর্তীতে তিনি অস্থিশল্যবিদ্যায় এমএস এবং ইংল্যান্ড এর বিভিন্ন রয়্যাল কলেজ হতে এফআরসিএস অর্জন করেন। বাংলাদেশে কোভিড-১৯ এর মহামারী চলাকালে সমালোচনার মুখে স্বাস্থ্য অধিদপ্তরের তৎকালীন মহাপরিচালক আবুল কালাম আজাদ পদত্যাগ করলে ২০২০-এর জুলাই মাসে অধিদপ্তরের মহাপরিচালক হিসেবে প্রথমবার নিয়োগ পান খুরশীদ আলম। ২০২০ সালের ৩১ ডিসেম্বর তার চাকরির মেয়াদ শেষ হয়। পরে চুক্তিভিত্তিক খুরশীদ আলমের মেয়াদ দুই বছর বাড়ানো হয়। সেই মেয়াদ ২০২২ সালের ৩১ ডিসেম্বর শেষ হলে আবারও নতুন করে দুই বছরের জন্য তাকে নিয়োগ দেয় সরকার। ২০২৪ সালের আগস্টে বাংলাদেশে সরকারের পট-পরিবর্তন হলে আগস্টের ১৮ তারিখ তার চুক্তিভিত্তিক নিয়োগের অবশিষ্ট মেয়াদ বাতিল করে জনপ্রশাসন মন্ত্রণালয় হতে প্রজ্ঞাপন জারি করা হয়। ২০১৮ সালে আলম ঢাকা মেডিকেল কলেজে শল্যবিদ্যার অধ্যাপক পদে যোগদান করেন। স্বাস্থ্য অধিদপ্তরের মহাপরিচালক হিসেবে যোগদানের পূর্বপর্যন্ত তিনি এই কলেজের শল্যবিদ্যার বিভাগীয় প্রধানের দায়িত্বে ছিলেন। ১৯৮৪ সালে তিনি দশম বিসিএস এর মাধ্যমে সাস্থ্য ক্যাডারে সরকারি চাকরিতে যোগ দেন। আলম বাংলাদেশ কলেজ অব ফিজিশিয়ানস এন্ড সার্জনস এর সাম্মানিক সচিব হিসেবেও দায়িত্ব পালন করেন। "স্বাস্থ্য অধিদফতরের নতুন ডিজি ডা. খুরশীদ আলম"। সমকাল (ইংরেজি ভাষায়)। ২০২২-০৩-১০ তারিখে মূল থেকে আর্কাইভ করা। সংগ্রহের তারিখ ২০২০-০৮-০৪।  "স্বাস্থ্য অধিদপ্তর পেল নতুন ডিজি"। প্রথম আলো। সংগ্রহের তারিখ ২০২০-০৮-০৪।  [https://www.jugantor.com/national/328833/স্বাস্থ্য-অধিদফতরের- নতুন-ডিজি-কে-এই-ডা.-খুরশীদ "স্বাস্থ্য অধিদফতরের নতুন ডিজি কে এই ডা. খুরশীদ?"] |ইউআরএল= এর মান পরীক্ষা করুন (সাহায্য)। Jugantor। সংগ্রহের তারিখ ২০২০-০৮-০৪।  line feed character in |ইউআরএল= at position 62 (সাহায্য) "সংকট উত্তরণে প্রত্যয়ী নতুন ডিজি"। Bhorer Kagoj। ২০২০-০৭-২৫। সংগ্রহের তারিখ ২০২০-০৮-০৪। [স্থায়ীভাবে অকার্যকর সংযোগ] "কিংবদন্তি সার্জন অধ্যাপক ডা. এবিএম খুরশীদ আলম স্যারের সান্নিধ্যে"। medivoicebd.com (ইংরেজি ভাষায়)। ২০১৯-১০-০৮। সংগ্রহের তারিখ ২০২০-০৮-০৪। [স্থায়ীভাবে অকার্যকর সংযোগ] "আবারও স্বাস্থ্য অধিদপ্তরের মহাপরিচালক ডা. খুরশীদ"। ঢাকা পোস্ট। ১০ জানুয়ারি ২০২৩। সংগ্রহের তারিখ ২০ আগস্ট ২০২৪।  "প্রজ্ঞাপন" (পিডিএফ)। gems.gov.bd। ১৮ আগস্ট ২০২৪। সংগ্রহের তারিখ ২০ আগস্ট ২০২৪।  "স্বাস্থ্যের নতুন ডিজি ডা. খুরশীদ আলম | কালের কণ্ঠ"। Kalerkantho। সংগ্রহের তারিখ ২০২০-০৮-০৪।  প্রতিবেদক, জ্যেষ্ঠ; ডটকম, বিডিনিউজ টোয়েন্টিফোর। "স্বাস্থ্য অধিদপ্তরের নতুন মহাপরিচালক ডা. খুরশীদ আলম"। bangla.bdnews24.com। ২০২০-০৮-১৩ তারিখে মূল থেকে আর্কাইভ করা। সংগ্রহের তারিখ ২০২০-০৮-০৪।  "নতুন ডিজি পেল স্বাস্থ্য অধিদপ্তর"। somoynews.tv (ইংরেজি ভাষায়)। সংগ্রহের তারিখ ২০২০-০৮-০৪।  ecmembers, .। "Bangladesh College of Physicians & Surgeons(BCPS)"। bcps.edu.bd। ২০২০-০৮-১৩ তারিখে মূল থেকে আর্কাইভ করা। সংগ্রহের তারিখ ২০২০-০৮-০৪।  Dhakatimes24.com। "স্বাস্থ্যের নতুন ডিজি কে এই ডা. খুরশীদ"। Dhakatimes News। সংগ্রহের তারিখ ২০২০-০৮-০৪।  "স্বাস্থ্যখাতে দুর্নীতির দায় সরকারের একার নয়: নতুন ডিজি | banglatribune.com"। Bangla Tribune। সংগ্রহের তারিখ ২০২০-০৮-০৪। [স্থায়ীভাবে অকার্যকর সংযোগ]
সারাহ ক্যাসেল

সারাহ ক্যাসেল (ইংরেজি: Sarah Castle; জন্ম: ১৯৮৪) একজন মার্কিন হুইলচেয়ার বাস্কেটবল খেলোয়াড় এবং সাঁতারু। ১৯৮৪ সালে, ক্যাসল কলোরাডোর, ডেনভার জন্মগ্রহণ করেছিলেন। তিনি বহুবার বার তাঁর দেশের হয়ে হুইলচেয়ার বাস্কেটবল দলের প্রতিনিধিত্বব করেছেন, তাঁর মধ্যে আছে ২০০২ সালে, তিনি সাঁতার ওয়ার্ল্ড চ্যাম্পিয়নশিপে রৌপ্য পদক, ২০০৫ সালে আমেরিকাস কাপে স্বর্ণ পদক, জাপানের ওসাকাতে আয়োজিত ওসাকা কাপে স্বর্ণপদক, ২০০৭ এবং ২০১১ সালে পরাপান আমেরিকান গেমসে যথাক্রমে দু'বার স্বর্ণপদক জয়। এর পাশাপাশি তিনি ২০১০ সালে আইডাব্লুবিএফ ওয়ার্ল্ড চ্যাম্পিয়নশিপে স্বর্ণ পদক এবং ২০০৮ গ্রীষ্মের প্যারালিম্পিকে আরও একটি স্বর্ণ পদক। স্বর্ণ পদকের জয়ের পাশাপাশি তিনি ২০০৬ সালে আইডাব্লুবিএফ ওয়ার্ল্ড চ্যাম্পিয়নশিপে একটি রৌপ্য পদক এবং ২০০০ গ্রীষ্মকালীন প্যারা অলিম্পিকে ১০০ মিটার (৩৩০ ফুট) ব্রেস্টস্ট্রোকের জন্য আরও একটি রৌপ্য জয় করেছিলেন। ক্যাসেল ২০০২-২০০৮ সাল পর্যন্ত চার বারের এনসিএএ জাতীয় চ্যাম্পিয়নও ছিলেন (কেবল মাত্র ২০০৫ এবং ২০০৭ সালে বাদে)। দাপ্তরিক ওয়েবসাইট Americas Paralympic Committee (APC) Results (archived) "Sarah Castle"। Team USA। United States Olympic Committee। সংগ্রহের তারিখ জুলাই ১৬, ২০১৩।
জেনিফার চিউ

জেনিফার চিউ (ইংরেজি: Jennifer Chew; জন্ম:১৯৮৩) একজন মার্কিন হুইলচেয়ার বাস্কেটবল খেলোয়াড়। জেনিফার মার্কিন যুক্তরাষ্ট্রের ক্যালিফোর্নিয়ার আখরোট ক্রিক শহরে জন্ম গ্রহণ করেছিলেন। মার্কিন যুক্তরাষ্ট্রকে হুইলচেয়ার বাস্কেটবল দলের প্রতিনিধিত্ব করে জেনিফার ২০০৬ সালে আইডাব্লুবিএফ ওয়ার্ল্ড চ্যাম্পিয়নশিপে রৌপ্য পদক এবং ২০১০ সালে স্বর্ণ পদক জয় করছিলেন। ২০১১ সালের প্যারাপান আমেরিকান গেমসে তিনি স্বর্ণপদক লাভ করেন এবং চারবারের এনডাব্লুডাব্লুবিটি চ্যাম্পিয়নও ছিলেন। "Jennifer Chew"। Team USA। United States Olympic Committee। সংগ্রহের তারিখ জুলাই ১৭, ২০১৩।
জন্না ক্রফোর্ড

জন্না ক্রফোর্ড (ইংরেজি: Janna Crawford) একজন মার্কিন হুইলচেয়ার বাস্কেটবল খেলোয়াড়। ক্রফোর্ড ইউনিভার্সিটি অফ ইলিনয়-এর আর্বানা-ক্যাম্পেনে যোগ দিয়েছিলেন যেখানে তিনি মহিলা হুইলচেয়ার বাস্কেটবল দলে অংশ নেন এবং দ্বিতীয় দলে অল-টুর্নামেন্টে স্থান পান। তিনি "কেনিয়ার প্রতিবন্ধী অভিজাত ক্রীড়াবিদদের সীমাবদ্ধতা" বিষয়ে স্নাতকোত্তর থিসিস লিখেছিলেন পরে তিনি মনিকা স্টোডলস্কার সাথে অবসরকালীন গবেষণা জার্নালে প্রকাশ করেন। তিনি বহুবার বার তাঁর দেশের হয়ে হুইলচেয়ার বাস্কেটবল দলের প্রতিনিধিত্বব করেছেন, তাঁর মধ্যে আছে ২০০০ সালের গ্রীষ্মকালীন প্যারা অলিম্পিক এবং ২০০৪ সালে গ্রীষ্মের প্যারা অলিম্পিকে, যেখানে তিনি অস্ট্রেলিয়ার বিরুদ্ধে দলগত স্বর্ণ পদক জয় করতে তাঁর দলকে সহায়তা করতে, নয় পয়েন্ট এবং ১০টি রিবাউন্ড করেছিলেন। "'SipMA Signs Media Guide" (পিডিএফ)। libsysdigi.library.uiuc.edu। ২০০৪। পৃষ্ঠা 41। সংগ্রহের তারিখ জানুয়ারি ৫, ২০২০।  Monika Stodolska; Janna L. Crawford (২০০৮)। "Constraints Experienced by Elite Athletes with Disabilities in Kenya, with Implications for the Development of a New Hierarchical Model of Constraints at the Societal Level" (পিডিএফ)। Journal of Leisure Research। 40 (1)। সংগ্রহের তারিখ জানুয়ারি ৫, ২০২০।  "All-Time Paralympic Team Rosters U.S. WoMen's Teams" (পিডিএফ)। cdn2.sportngin.com। ২০১৬। পৃষ্ঠা 43। সংগ্রহের তারিখ জানুয়ারি ৫, ২০২০।  Gluskin, Jon (অক্টোবর ৬, ২০০৪)। "Led by Illini, U.S. women take gold in wheelchair b-ball"। The Daily Illini। সংগ্রহের তারিখ জানুয়ারি ৫, ২০২০।  "Janna Crawford"। paralympic.org। সংগ্রহের তারিখ জানুয়ারি ৫, ২০২০।
২০২৫

উইকিমিডিয়া কমন্সে ২০২৫ সংক্রান্ত মিডিয়া রয়েছে। ২০২৫ একটি সাধারণ বছর, যেটি বুধবার দিয়ে শুরু হবে। গ্রেগরীয় বর্ষপঞ্জী অনুযায়ী, এটি সাধারণ যুগ এবং অ্যানো ডোমিনির ২০২৫তম বছর; ৩য় সহস্রাব্দ এবং ২১শ শতাব্দীর ২৫তম বছর; এবং ২০২০-এর দশকের যষ্ঠ বছর।
২০২৬

উইকিমিডিয়া কমন্সে ২০২৬ সংক্রান্ত মিডিয়া রয়েছে। ২০২৬ একটি সাধারণ বছর, যেটি বৃহস্পতিবার দিয়ে শুরু হবে। গ্রেগরীয় বর্ষপঞ্জী অনুযায়ী, এটি সাধারণ যুগ এবং অ্যানো ডোমিনি-এর ২০২৬তম বছর; ৩য় সহস্রাব্দ এবং ২১শ শতাব্দীর ২৬তম বছর; এবং ২০২০-এর দশকের সপ্তম বছর।
২০২৭

উইকিমিডিয়া কমন্সে ২০২৭ সংক্রান্ত মিডিয়া রয়েছে। ২০২৭ একটি সাধারণ বছর, যেটি শুক্রবার দিয়ে শুরু হবে। গ্রেগরীয় বর্ষপঞ্জী অনুযায়ী, এটি সাধারণ যুগ এবং অ্যানো ডোমিনি-এর ২০২৭তম বছর; ৩য় সহস্রাব্দ এবং ২১শ শতাব্দীর ২৭তম বছর; এবং ২০২০-এর দশকের অষ্টম বছর।
২০২৮

উইকিমিডিয়া কমন্সে ২০২৮ সংক্রান্ত মিডিয়া রয়েছে। ২০২৮ একটি অধিবর্ষ, যেটি শনিবার দিয়ে শুরু হবে। গ্রেগরীয় বর্ষপঞ্জী অনুযায়ী, এটি সাধারণ যুগ এবং অ্যানো ডোমিনি-এর ২০২৮তম বছর; ৩য় সহস্রাব্দ এবং ২১শ শতাব্দীর ২৮তম বছর; এবং ২০২০-এর দশকের নবম বছর। এ বছর একটি অলিম্পিক ক্রীড়া প্রতিযোগিতা অনুষ্ঠিত হবে।
২০২৯

উইকিমিডিয়া কমন্সে ২০২৯ সংক্রান্ত মিডিয়া রয়েছে। ২০২৯ একটি সাধারণ বছর, যেটি সোমবার দিয়ে শুরু হবে। গ্রেগরীয় বর্ষপঞ্জী অনুযায়ী, এটি সাধারণ যুগ এবং অ্যানো ডোমিনি-এর ২০২৯তম বছর; ৩য় সহস্রাব্দ এবং ২১শ শতাব্দীর ২৯তম বছর; এবং ২০২০-এর দশকের দশম বছর।
বিলাসপুর রাজ্য (১৯৫০-৫৪)

১৯৫০ থেকে ১৯৫৪ সাল পর্যন্ত বিলাসপুর রাজ্য ছিল ভারতের একটি রাজ্য। এই রাজ্যের রাজধানী ছিল বিলাসপুর টাউন। ১৯৪৮ সালে দেশীয় রাজ্য বিলাসপুর একই নামে একটি প্রদেশে পরিণত হয়। পরে তা রাজ্যের মর্যাদা লাভ করে। ৩১তম বিলাসপুর রাজ্যটি প্রথমে ছিল মুখ্য কমিশনারের অধীনস্থ একটি পৃথক প্রশাসনিক অঞ্চল। ১৯৫৪ সালের ১ জুলাই রাজ্যটি হিমাচল প্রদেশের অন্তর্ভুক্ত হয় এবং উক্ত রাজ্যের একটি জেলায় পরিণত হয়। ব্রিটিশ যুগের কাহলুর বা বিলাসপুর দেশীয় রাজ্যের ভূখণ্ড নিয়ে বিলাসপুর রাজ্যটি গঠিত হয়েছিল। ১৯৪৮ সালের ১২ অক্টোবর বিলাসপুরের রাজা আনন্দ চন্দ অন্তর্ভুক্তির সনদে সাক্ষর করার পর রাজ্যটি ভারত অধিরাজ্যের অন্তর্ভুক্ত হয়। প্রথমে এটি ছিল ভারতের একটি প্রদেশ। ১৯৫০ সালের ২৬ জানুয়ারি বিলাসপুর রাজ্য নামে এটি ভারতীয় প্রজাতন্ত্রের "গ" শ্রেণির রাজ্যে পরিণত হয়। এই "গ" শ্রেণির রাজ্যগুলি কেন্দ্রীয় সরকারের প্রত্যক্ষ শাসনাধীনে ছিল। ১৯৫৪ সালের ভারতীয় সংসদে হিমাচল প্রদেশ ও বিলাসপুর (নতুন রাজ্য) আইন পাস হলে সেই বছরই ১ জুলাই বিলাসপুর রাজ্য অবলুপ্ত হয় এবং এই রাজ্যের অন্তর্গত ১০৬,৮৪৮ হেক্টর এলাকা বিলাসপুর জেলা হিসেবে হিমাচল প্রদেশের অন্তর্ভুক্ত হয়। হিমাচল প্রদেশ রাজ্যটি ছিল উপরাজ্যপালের অধীনস্থ অপর একটি গ-শ্রেণির রাজ্য। প্রথম দিকে এই রাজ্যের বিধানসভা ছিল ৩৬ সদস্যবিশিষ্ট এবং বিধানসভার প্রথম নির্বাচন আয়োজিত হয় ১৯৫২ সালে। ১৯৫৪ সালে বিলাসপুর হিমাচল প্রদেশের অন্তর্ভুক্ত হলে বিধানসভার সদস্য সংখ্যা বেড়ে হয় ৪১। বিলাসপুর রাজ্যের মুখ্য কমিশনারগণ ছিলেন: রাজা আনন্দ চন্দ (১২ অক্টোবর, ১৯৪৮ - ২ এপ্রিল, ১৯৪৯) শ্রীচন্দ ছাবড়া (২ এপ্রিল, ১৯৪৯ – ৪ নভেম্বর, ১৯৫৩) কুমার শ্রী হিম্মৎসিংজি (৪ নভেম্বর, ১৯৫৩ – ১ জুলাই, ১৯৫৪) ভারতের রাজনৈতিক একত্রীকরণ রাজ্য পুনর্গঠন আইন, ১৯৫৬ Bilaspur State : Chief Commissioners Social, cultural, and economic history of Himachal Pradesh By Manjit Singh Ahluwalia The Himachal Pradesh and Bilaspur (New State) Act, 1954 Bilaspur History ওয়েব্যাক মেশিনে আর্কাইভকৃত ২০ নভেম্বর ২০১১ তারিখে "1 Vidhan Sabha"। ৩০ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সাউথইস্ট সান অনলাইন এডিশন

সাউথইস্ট সান অনলাইন এডিশন হল এন্টারপ্রাইজ, আলাবামা, যুক্তরাষ্ট্র থেকে প্রকাশিত কিউএসটি পাবলিকেশনের তিনটি মাধ্যমের মধ্যে একটি। কিউএসটি পাবলিকেশনস একটি পারিবারিক মালিকানাধীন কর্পোরেশন, যেটি দুটি সাপ্তাহিক সংবাদপত্র প্রকাশ করে: দ্য সাউথইস্ট সান, এন্টারপ্রাইজ এবং ডালেভিল সান-কুরিয়ার, ডালেভিল। এই অনলাইন সংস্করণ হল সাপ্তাহিক পত্রিকা দুটিতে প্রকাশিত নিবন্ধগুলির সংকলন। পত্রিকাটি কফি কাউন্টি, ডেল কাউন্টি এবং ফোর্ট রাকারকে লক্ষ্য করে সংবাদ পরিষেবা প্রদান করে, এসব অঞ্চল ফ্লোরিডা এবং জর্জিয়ার সীমান্তবর্তী দক্ষিণ-পূর্ব আলাবামায় অবস্থিত। এই আউটলেটগুলির মধ্যে প্রাচীনতমটি হচ্ছে সাউথইস্ট সান, যা ১৯৮২ সাল থেকে প্রকাশিত হচ্ছে। "The Southeast sun"-এর Worldcat.org তালিকাভুক্তি "Daleville sun-courier"-এর Worldcat.org তালিকাভুক্তি www.southeastsun.com About Us page ওয়েব্যাক মেশিনে আর্কাইভকৃত ১ ফেব্রুয়ারি ২০১২ তারিখে "Q S T Publications Inc, Enterprise, AL."। ডান অ্যান্ড ব্র্যাডস্ট্রিট ক্রেডিটিবিলিটি কর্প। সংগ্রহের তারিখ ২০১২-০৭-০১। Est. Total Employees: 17 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
এ কে এম খালেকুজ্জামান

এ কে এম খালেকুজ্জামান খান হুমায়ুন বাংলাদেশের কিশোরগঞ্জ জেলার রাজনীতিবিদ যিনি তৎকালীন কিশোরগঞ্জ-৬ আসনের সংসদ সদস্য ছিলেন। এ কে এম খালেকুজ্জামান কিশোরগঞ্জের বাজিতপুরে জন্মগ্রহণ করেন। এ কে এম খালেকুজ্জামান ১৯৮৬ সালের তৃতীয় জাতীয় সংসদ নির্বাচনে বাংলাদেশ মুসলিম লীগের প্রার্থী হিসেবে তৎকালীন কিশোরগঞ্জ-৬ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে বাংলাদেশ মুসলিম লীগের প্রার্থী হিসেবে কিশোরগঞ্জ-৬ আসন থেকে তিনি পরাজিত হয়েছিলেন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  কিশোরগঞ্জ থেকে, আশরাফুল ইসলাম (১৩ অক্টোবর ২০১৮)। "নি র্বা চ নী হা ল চা ল, কিশোরগঞ্জ ৫, দুই জোটেই মনোনয়ন লড়াই"। দৈনিক মানবজমিন। ৪ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৪ আগস্ট ২০২০।  "বিশিষ্ট ব্যক্তিবর্গ, বাজিতপুর উপজেলা"। বাংলাদেশ জাতীয় তথ্য বাতায়ন। ৫ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৪ আগস্ট ২০২০।
লুৎফর রহমান বিশ্বাস

লুৎফর রহমান বিশ্বাস বাংলাদেশের মানিকগঞ্জ জেলার রাজনীতিবিদ যিনি মানিকগঞ্জ-২ আসনের সংসদ সদস্য ছিলেন। লুৎফর রহমান বিশ্বাস মানিকগঞ্জ জেলায় জন্মগ্রহণ করেন। লুৎফর রহমান বিশ্বাস ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে মানিকগঞ্জ-২ আসন থেকে সংসদ সদস্য নির্বাচিত হন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
আবদুর রউফ খান

আবদুর রউফ খান (২৭ জানুয়ারি ১৯৩৯–২ মে ২০২১) বাংলাদেশের মানিকগঞ্জ জেলার রাজনীতিবিদ ও মুক্তিযুদ্ধা যিনি মানিকগঞ্জ-২ আসনের সংসদ সদস্য ছিলেন। আবদুর রউফ খান ২৭ জানুয়ারি ১৯৩৯ সালে মানিকগঞ্জের শিবালয় উপজেলার আরুয়া ইউনিয়নের ঘোনাপাড়া গ্রামে জন্মগ্রহণ করেন। তার পিতা আব্দুল মজিদ খান আরুয়া ইউনিয়ন পরিষদের চেয়ারম্যান ছিলেন, মাতা র নাম মাহমুদা বেগম। তার ছোট ভাই রেজাউর রহমান খান জানু শিবালয় উপজেলা পরিষদের চেয়ারম্যান ও মুক্তিযোদ্ধা। আরেক ছোট ভাই সুলতান খান আরুয়া ইউনিয়ন পরিষদের চেয়ারম্যান ছিলেন। তার স্ত্রী মৃত মনোয়ারা সুলতানা খান অধ্যাপিকা ও মুক্তিযোদ্ধা ছিলেন। তাদের দুই পুত্র হলেন আতিয়ার রহমান খান ও হাবিবুর রহমান খান। আবদুর রউফ খান মুক্তিযুদ্ধে দুই নম্বর সেক্টরে উপ-আঞ্চলিক কমান্ডার ছিলেন। তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে মানিকগঞ্জ-২ আসন থেকে সংসদ সদস্য নির্বাচিত হন। তিনি ১২ জুন ১৯৯৬ সালের সপ্তম, ২০০১ সালের অষ্টম জাতীয় সংসদ নির্বাচনে জাতীয় পার্টির প্রার্থী হিসেবে মানিকগঞ্জ-২ আসন থেকে পরাজিত হয়েছিলেন। আবদুর রউফ খান ২ মে ২০২১ সালে ঢাকার বসুন্ধরা আবাসিক এলাকায় বার্ধক্যজনিত কারণে মৃত্যুবরণ করেন। "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  "পঞ্চম থেকে দশম: আসনভিত্তিক ভোটের ফল"। বিডিনিউজ টোয়েন্টিফোর ডটকম। ২৭ ডিসেম্বর ২০১৮। ৩১ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০২০।  "সাবেক এমপি বীর মুক্তিযোদ্ধা আব্দুর রউফ খানের ইন্তেকাল"। দৈনিক যুগান্তর। ২ মে ২০২১। সংগ্রহের তারিখ ২৭ জুন ২০২১।
ফোকাস বাংলা

ফোকাস বাংলা (পূর্বে এনই বাংলা নামে পরিচিত) একটি বাংলা ভাষার ২৪x৭ সংবাদ চ্যানেল। এটি ২০০৪ সালে চালু হয় এবং এটি রেইনবো প্রোডাকশন লিমিটেডের মালিকানাধীন। ২০১৪ সালে চ্যানেলটির নাম এনই বাংলা থেকে পরিবর্তন করে ফোকাস বাংলা রাখা হয়। ভারতীয় টেলিভিশন স্টেশনগুলির তালিকা দাপ্তরিক ওয়েবসাইট
ওয়াজিরিস্তান

ওয়াজিরিস্তান পাকিস্তানের একটি পার্বত্য অঞ্চল, যা পূর্বে ফাটা এজেন্সি অংশ ছিল এবং বর্তমানে উত্তর ওয়াজিরিস্তান ও দক্ষিণ ওয়াজিরিস্তান হিসেবে খাইবার পাখতুনখোয়া প্রদেশের দুটি জেলা। ওয়াজিরিস্তানের আয়তন ১১,৫৮৫ বর্গকিলোমিটার (৪৫০০ বর্গমাইল)। অঞ্চলটিতে জাতিগত পশতুনদের বাস। এর নামকরণ করা হয়েছে উজির গোত্রের নামানুসারে। ওয়াজিরিস্তানের মানুষের কথিত ভাষা পশতু, যা মূলত ওয়াজিরিস্তানী উপভাষা। এই অঞ্চলটি পাকিস্তানের ফেডারেল প্রশাসনিক উপজাতীয় অঞ্চলের দক্ষিণ অংশ গঠন করেছিল, যা এখন খাইবার পাখতুনখোয়া প্রদেশের অন্তর্ভুক্ত। বায়েজিদ পীর রোশন ছিলেন ষোড়শ শতাব্দীর পশতুন বিপ্লবী নেতা এবং যোদ্ধা ও কবি, তিনি পশতু ভাষায় প্রাচীনতম গ্রন্থটি লিখেছিলেন, তিনি ওয়াজিরিস্তানের কানিগরমে জন্মগ্রহণ করেছিলেন। ব্রিটিশরা আফগানিস্তানের সাথে সীমানা নির্ধারণ করার পরে ১৮৯৪ সালে ওয়াজিরিস্তানে প্রবেশ করেছিল। তারা ওয়াজিরিস্তানকে দুটি এজেন্সি, উত্তর ওয়াজিরিস্তান এবং দক্ষিণ ওয়াজিরিস্তানে বিভক্ত করেছিল; তারা তোচি উপত্যকার সবচেয়ে উর্বর অংশের জন্য ভূমি রেকর্ড এবং রাজস্ব প্রশাসনের নিয়মিত ব্যবস্থা চালু করেছিল। ব্রিটিশ সামরিক অভিযানের পরে দক্ষিণ ওয়াজিরিস্তানের জন্য একজন রাজনৈতিক প্রতিনিধি স্থায়ীভাবে নিযুক্ত করা হয়েছিল, তার সদর দফতর ওয়ানায় ছিল; অপর একজন মিরামশাহে সদর দফতর সহ উত্তর ওয়াজিরিস্তানের জন্য নিয়োগ করা হয়েছিল। ওয়াজিরিস্তান কুরাম ও গোয়াল নদীর মধ্যস্থলে অবস্থিত, এর উত্তর দিকে কুরাম নদী এবং দক্ষিণে গোমাল নদী প্রবাহিত হয়েছে। এটি সীমানা ভাগ করেছে পূর্বে বানু ও ট্যাঙ্ক জেলা এবং উত্তর পূর্বে ফেডারেল ডিআই খান ও খুররম এজেন্সি, দক্ষিণে বেলুচিস্তানের শেরানি ও মুসাখেল জেলা, উত্তর ও পশ্চিমে আফগানিস্তানের খোস্ত, পাকতিয়া ও পাকতিয়া প্রদেশের সাথে। ওয়াজিরিস্তানকে দুইটি এজেন্সিতে বিভক্ত করা হয়েছিল, যা এখন পাকিস্তানের খাইবার পাখতুনখোয়া প্রদেশের জেলা, উত্তর ওয়াজিরিস্তান ও দক্ষিণ ওয়াজিরিস্তান। ২০১৭ সালের পরিসংখ্যান অনুযায়ী উত্তর ওয়াজিরিস্তানের জনসংখ্যা ছিল ৫৪৩,২৫৪ জন এবং দক্ষিণ ওয়াজিরিস্তানের জনসংখ্যা ছিল ৬৭৪,০৬৫ জন। দুই অংশে বেশ স্বতন্ত্র বৈশিষ্ট্য রয়েছে, যদিও উভয় অংশে ওয়াজির গোত্রের বাস। তাদের দৃঢ় যোদ্ধা হিসাবে একটি খ্যাতি আছে। "President signs constitutional amendment to merge FATA with KP"। www.pakistantoday.com.pk (ইংরেজি ভাষায়)। সংগ্রহের তারিখ ২০১৮-০৬-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Yusufzai, Ashfaq (২৮ জুন ২০১৮)। "KP plans to take control of Fata health directorate"। DAWN.COM (ইংরেজি ভাষায়)। সংগ্রহের তারিখ ২০১৮-০৬-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Tribe: Ahmadzai Wazir" (পিডিএফ)। Naval Postgraduate School। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "President signs Fata-KP merger bill into law"। The Nation (ইংরেজি ভাষায়)। ১ জুন ২০১৮। ৮ মার্চ ২০২১ তারিখে মূল থেকে আর্কাইভ করা। সংগ্রহের তারিখ ২০১৮-০৬-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Chisholm 1911, পৃ. 435।
শ্রী রত্নেশ্বর মহাদেব মন্দির

শ্রী রত্নেশ্বর মহাদেব মন্দির পাকিস্তানের অন্যতম ঐতিহাসিক হিন্দু মন্দির। দেড়শত বছরের পুরনো মন্দিরটি পাকিস্তানের সিন্ধ প্রদেশের রাজধানী করাচী ক্লিফটন সৈকতের কাছে ক্লিফটন গুহায় অবস্থিত। মন্দিরটি শিবরাত্রি উৎসবের জন্য প্রসিদ্ধ। এই উৎসবের সময় মন্দিরটিতে ২৫,০০০ হিন্দু পূণ্যার্থির সমাগম ঘটে। একই নামে ভারতের বেনারসে একটি হেলানো মন্দির আছে। শ্রী রত্নেশ্বর মহাদেব মন্দির একটি ভূগর্ভস্থ মন্দির। মন্দিরটিকে শহরের অন্যতম সুন্দর স্থাপত্য হিসেবে বিবেচনা করা হয়। মন্দিরে ছয়টি ভূগর্ভস্থ স্তর রয়েছে। করাচীর জাহাঙ্গীর কোঠারি প্যারেডের কাছে দুটি সিঁড়ি রয়েছে যা দিয়ে এই ভূগর্ভস্থ স্তরের দিকে যাওয়া যায়। চতুর্থ ভূগর্ভস্থ স্তরটি মার্বেল দ্বারা তৈরি একটি উঠোনের তল। পঞ্চম স্তরে একটি সুড়ঙ্গ আছে। ধারণা করা হয়, এই সুড়ঙ্গটি করাচীর মহাত্মা প্যালেসের সাথে যুক্ত আছে। এছাড়াও গুহার অভ্যন্তরে একটি স্বাদু পানির ঝর্ণা আছে। করাচির হিন্দুধর্মাবলম্বীদের বিশ্বাস দেবতা শিব তৃতীয় নেত্র দিয়ে সমুদ্রের উপর নজর রাখেন এবং বন্যা ও সামুদ্রিক দুর্যোগ হতে শহরকে রক্ষা করেন। হিন্দুদের বিশ্বাস অনুযায়ী দেবতা শিব এই গুহায় বাস করতেন, আরেকটি মত অনুযায়ী গুরু নানক এই গুহায় ধ্যান করতে আসতেন। শিবরাত্রি রাতে করাচির হিন্দুরা উপবাস পালন করে শ্রী রত্নেশ্বর মহাদেব মন্দিরে যান। পরে, চনেসার গোথ থেকে ভক্তরা পবিত্র গঙ্গার জল নিয়ে মন্দিরে আসেন। এই পবিত্র জলে ভগবান শিব স্নান করানো হয়। ভোর ৫ টা অবধি পূজা অর্চনা চলে। তারপরে ভক্তরা সমুদ্রের কাছে ফুল, ধূপ, ভাত, নারকেল এবং একটি দিয়া সংবলিত পুজোর থালি বহনকারী মহিলাদের সাথে খালি পায়ে হাঁটেন এরপর তারা তাদের উপোস ভাঙ্গেন। পরে তারা মন্দিরে রান্নাঘরে প্রস্তুত খাবার খেয়ে উপভোগ করেন। পাকিস্তান প্রবেশদ্বার হিন্দুধর্ম প্রবেশদ্বার ধর্ম প্রবেশদ্বার Shazia Hasan (৭ মার্চ ২০১৬)। "Hindus celebrate Maha Shivratri festival in Karachi"। Dawn। সংগ্রহের তারিখ ৩১ জুলাই ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "150-year-old Hindu temple under threat in Karachi"। Indiatoday। ৪ এপ্রিল ২০১৪। সংগ্রহের তারিখ ৩১ জুলাই ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The Leaning Temple of Varanasi, Sais, 3 April 2016"। ৭ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৮ জুন ২০২০।  Shazia Hasan (১০ আগস্ট ২০১৪)। "Cracks appear in Clifton temple near traffic project"। Dawn। সংগ্রহের তারিখ ৩১ জুলাই ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ammara Mohsin (৫ নভেম্বর ২০১৫)। "Mind blowing facts about the Shree Ratneshwar Mahadev Temple"। সংগ্রহের তারিখ ২০ জুলাই ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
উজলহাটি

উজলহাটি বাংলাদেশের উত্তর-মধ্যাঞ্চলের একটি গ্রাম। এটি ময়মনসিংহ জেলার ফুলবাড়িয়া উপজেলার বালিয়ান ইউনিয়নের অন্তর্ভুক্ত। উজলহাটি গ্রামের মোট জনসংখ্যা ১০০৮ জন। "বানিয়ান ইউনিয়ন: গ্রামভিত্তিক লোকসংখ্যা"। জাতীয় তথ্য বাতায়ন। বাংলাদেশ সরকার। ৯ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০২০।  বাংলাদেশ পরিসংখ্যান ব্যুরো (১৯৯৫)। Bangladesh Population Census, 1991: Mymensingh। বাংলাদেশ পরিসংখ্যান ব্যুরো, পরিসংখ্যান বিভাগ, পরিকল্পনা মন্ত্রণালয়, গণপ্রজাতন্ত্রী বাংলাদেশ সরকার। পৃষ্ঠা ১৫৩। সংগ্রহের তারিখ ৮ মার্চ ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সাক্ষী আগরওয়াল

সাক্ষী আগরওয়াল একজন ভারতীয় চলচ্চিত্র অভিনেত্রী ও মডেল। তিনি তামিল, কন্নড় ও মালয়ালম ভাষার চলচ্চিত্রে অভিনয় করে থাকেন। বিপণন পরামর্শক হিসাবে তার কর্মজীবন শুরু করলেও পরবর্তীতে তিনি মডেলিং ও অভিনয়ের দিকে মনোনিবেশ করেন। এর পর থেকে তিনি দক্ষিণ ভারতীয় চলচ্চিত্রে মুখ্য ভূমিকা এবং পার্শ্ব চরিত্রে অভিনয় করেছেন। অভিনেত্রী সমস্ত চলচ্চিত্র তামিল ভাষায় রয়েছে, অন্যথায় যদি না উল্লেখ করা হয়। ডাবিং শিল্পী "Kaala girl Sakshi Agarwal makes Mollywood debut with Biju Menon"। The Indian Express (ইংরেজি ভাষায়)। ২০১৭-১২-১৯। সংগ্রহের তারিখ ২০২০-০৮-০৫।  "Sakshi Agarwal joins Arya's Teddy - Times of India"। The Times of India (ইংরেজি ভাষায়)। সংগ্রহের তারিখ ২০২০-০৮-০৫।  "Wow! Aranmanai 3 breaks the formula and goes 'Real' now Thandoratimes.com"। Thandoratimes.com (ইংরেজি ভাষায়)। ২০২০-০৬-১০ তারিখে মূল থেকে আর্কাইভ করা। সংগ্রহের তারিখ ২০২০-০৮-০৫।  "Sakshi Agarwal's next film titled Puravi"। The Indian Express (ইংরেজি ভাষায়)। ২০২০-০৩-১৭। সংগ্রহের তারিখ ২০২০-০৮-০৫।  ইন্টারনেট মুভি ডেটাবেজে সাক্ষী আগরওয়াল (ইংরেজি)
ছিটমামুদপুর

ছিটমামুদপুর বাংলাদেশের মধ্যাঞ্চলের একটি গ্রাম। এটি টাঙ্গাইল জেলার মির্জাপুর উপজেলার তরফপুর ইউনিয়নের অন্তর্ভুক্ত। গ্রামে “ছিটমামুদপুর উচ্চ বিদ্যালয়” নামে একটি শিক্ষা প্রতিষ্ঠান রয়েছে। "Sit Mamudpur High School, Dhaka (+880 1675-455770)"। প্লেসেসম্যাপ.নেট। সংগ্রহের তারিখ ২০১৯-০৯-২৮।